Шығыс Қазақстанда алаяқтар өздерін коммуналдық қызметкер ретінде таныстырып жүр
DATE: 03:01, 11 Қараша 2024 | GMT +5
TITLE: Шығыс Қазақстанда алаяқтар өздерін коммуналдық қызметкер ретінде таныстырып жүр
URL: https://kaz.inform.kz/news/shigis-kazakstanda-alayaktar-ozdern-kommunaldik-kizmetker-retnde-tanistirip-zhur-d84296/
META: DATE: 03:01, 11 Қараша 2024 | GMT +5
TOTAL WORDS: 98
AUTHOR(S):
TEXT: Соңғы күндері өңір жұртшылығына қоңырау шалған алаяқтар өздерін өңірлік электр компаниясының қызметкері ретінде таныстыра бастады. Сөз арасында халыққа электр есептегіштерін тегін ауыстырып беретіндіктерін алға тартады. Осылай сенімге кіріп алады да ұялы телефонға смсхабарлама жібергендерін айтады. Сөйтіп сондағы кодты айтып жіберулерін сұрайды. Ал кодты білген соң атына қас қағымда несие рәсімдеп жібереді. «Біздің компания қызметкерлері еш уақытта халыққа хабарласып, код сұрамайды. Бұл - алаяқтар. Осы арқылы сіздің жеке деректеріңізге қол жеткізіп алмақшы. Сондықтан да барынша абай болыңыздар», - деп хабарлады «ӨЭК» АҚ-дан. Еске салсақ, осыған дейін ШҚО тұрғындарын алдап, 106 млн теңге пайда көрген екі алаяқтың жазасы қатаңдатылғаны хабарланған
